Ծերունին և ծովը (մուլտֆիլմ)

«Ծերունին և ծովը», ռեժիսոր Ալեքսանդր Պետրովի մուլտֆիլմը` նկարահանված Էռնեստ Հեմինգուեյի համանուն վիպակի վրա։


== Ստեղծման պատմություն ==
Ալեքսանդր Պետրովը երկու և կես տարի աշխատել է Մոնրեալում (Կանադա)։ Այնտեղ ստեղծել է հանրաճանաչ գրող Էռնեստ Հեմինգուեյի «Ծերունին և ծովը» վիպակի համանուն նկարը։
Մուլտիպլիկատորի ստեղծագործության առանձնահատկությունը կենդանի գեղանկարչության տեխնիկան էր։ Նա ապակու վրա նկարում էր ոչ միայն վրձինով, այլ նաև մատներով։ Պետրովի հետ միաժամանակ այդ ճապոնա-կանադական նախագծում ներգրավված էր սվերդլովսկցի օպերատոր Սերգեյ Ռեշետնիկովը, որը հետագայում Յարոսլավլ քաղաքում Պետրովի հետ աշխատել է «Իմ սեր» նկարի վրա։
2000 թվականին մուլտֆիլմը IMAX-ի կողմից ճանաչվել է պատմության մեջ առաջին անիմացիոն ֆիլմը՝ մեծ մասշտաբի կինոթատրոնների համար, և արժանացել է Ամերիկյան կինոակադեմիայի «Օսկար» մրցանակին։
Դրանից բացի Ալեքսանդր Պետրովն ունի բազմաթիվ այլ կինեմատոգրաֆիական պարգևներ և մրցանակներ, ինչպես նաև արժանացել է Ռուսական պետական պարգևի։


== Սյուժե ==
Ֆիլմի սյուժեում նկարագրված է փոքրիկ գյուղացի տղայի և ծեր ձկնորսի ընկերության պատմությունը։ Սանտյագոն, անտեսելով ֆիզիկական կարողությունները, ուժեղ և հպարտ մարդ էր և չէր կարող հաշտվել ժամանակի անողոք անցման հետ։ Արդեն բազմաթիվ շաբաթներ էր, որ նա տուն էր վերադառնում առանց որսի։ Վերջապես նա որոշում է կայացնում թիավարել շատ երկար, ունենալ արդյունավետ որս, և առանց ձկան հետ չգալ։ Միայն այսպես կարող էր ծեր ձկնորսը վերադարձնել վստահությունն ու հարգանքն ինքն իր հանդեպ։ Վաղ առավոտյան նա հրաժեշտ է տալիս իր փոքրիկ ընկերոջը, հարազատ ափը, որը հնարավոր է տեսնում է վերջին անգամ և հանդարտ լուծվում է ծովի խավար մշուշում։ Եվ ահա ողջ հաջողությունն անցնում է ձկնորսի կողմը, նրան հանդիպում է մի հսկա ձուկ։ Երկու օր անընդմեջ շարունակվում է նրանց պայքարը, ձուկը չի հանձնվում և Սանտյագոյին ձգում, տանում է ափից ավելի ու ավելի հեռու, դեպի օվկիանոսի անծայրածիր եզերքները։ Բայց ծերունին համոզված էր նրանում, որ համառությունն ու հոգու ուժը, այն ամենն է, ինչն իրեն կբերի հաղթանակ...


== Պարգևներ ==
«Օսկար» - լավագույն կարճրամետրաժ ֆիլմ անվանակարգում (2000 թ.)
«BAFTA» - լավագույն կարճրամետրաժ ֆիլմ անվանակարգում (2000 թ.)
Ռուսական պետական պարգև
«Ոսկե ձկնիկ» փառատոն, Մոսկվա
«Գրականություն և կինո» փառատոն, Գատչինա
«Ուղերձ մարդուն» միջազգային կինոփառատոն, հատուկ պարգև (2000 թ.)


== Հետաքրքիր փաստեր ==
2000 թվականին մուլտֆիլմը IMAX-ի կողմից ճանաչվել է պատմության մեջ առաջին անիմացիոն ֆիլմը, մեծ մասշտաբի կինոթատրոնների համար։ Չնայած որ կինոժապավենի երկարությունը 70մմ էր և IMAX-ը նախատեսել էր «More» (1998 թ.) մուլտֆիլմի համար, այնուամենայնիվ «Ծերունին և ծովը» դարձավ առաջին մուլտֆիլմը, որը ցուցադրվեց IMAX կինոթատրոնում։
«Ծերունին և ծովը» ֆիլմը նկարահանվել է Կանադայում, բայց մինչ այժմ ցույցադրվում է միայն անգլերեն լեզվով։
Առաջին անիմացիոն ֆիլմը ամբողջ կինոթատրոնների մասշտաբով, որն արժանացել է «Օսկարի»։ Դրանից հետո ռեժիսոր Պետրովին  թույլատրվում է մի քանի տարի անվճար ցուցադրել իր մուլտֆիլմը տարբեր կինոթատրոններում, IMAX-ի ձևաչափից դուրս։ Բացառություն էր միայն Յարոսլավլ քաղաքի ցուցադրությունը։
Ալեքսանդր Պետրովը մուլտֆիլմի գլխավոր հերոսին ներկայացրել է իր աներոջ կերպարով։


== Գրականություն ==
Алексей Орлов Анимация  третьего тысячелетия:  веяние тихого  ветра.  Мозаика  из восьми фильмов в жанре заметок и собеседований  → Старик и море // Киноведческие записки. — 2001. — В. 52. — С. 25-30. — ISSN 0235-8212. Содержание
Лариса Малюкова Мастерская Александра Петрова // Сверхкино. Современная российская анимация. — СПб.: Умная Маша, 2013. — С. 132—147. — 368 с. — (Ассоциация анимационного кино). — ISBN 978-5-9904193-1-5


== Տես նաև ==
Սիրով, Վինսենթ


== Ծանոթագրություններ ==


== Արտաքին հղումներ ==
Ծերունին և ծովը(անգլ.) ֆիլմը Internet Movie Database կայքում
Другие работы Петрова и Решетникова на kinopoisk.ru
Книга «Старик и море» в Школьной библиотеке